[pic] | KOMISIJA EVROPSKIH SKUPNOSTI |

Bruselj, 2.6.2006

COM(2006) 262 konč.

2003/0059 (COD)

Spremenjen predlog

DIREKTIVA EVROPSKEGA PARLAMENTA IN SVETA

o stojalih za dvokolesna motorna vozila

(Kodificirana različica)

(predložila Komisija v skladu s členom 250(2) Pogodbe ES)

OBRAZLOŽITVENI MEMORANDUM

1. Dne 28. marca 2003 je Komisija predstavila predlog Direktive Evropskega Parlamenta in Sveta za kodifikacijo Direktive Sveta 93/31/EGS z dne 14. junija 1993 o stojalih za dvokolesna motorna vozila[1].

Posvetovalna delovna skupina pravnih služb, ustanovljena na podlagi Medinstitucionalnega sporazuma z dne 20. decembra 1994 o pospešenem načinu dela za uradno kodifikacijo zakonodajnih besedil[2], je v svojem mnenju z dne 26. junija 2003 izjavila, da se zgoraj omenjeni predlog omejuje na jasno in enostavno kodifikacijo, brez vsebinskih sprememb aktov, ki jih ta kodifikacija zadeva.

2. Upoštevajoč rezultate, ki jih je v zvezi s predlogom, omenjenim v točki 1 že dosegel Svet, se je Komisija – ob upoštevanju postopka, določenega v členu 250(2) Pogodbe o ES – odločila predstaviti spremenjen predlog za kodifikacijo omenjene Direktive.

Ta spremenjen predlog upošteva tudi izključno formalne in uredniške spremembe, ki jih je predlagala Posvetovalna delovna skupina pravnih služb, kadar so se te štele kot utemeljene[3]. Spremenjen predog prav tako upošteva popravke Direktive 93/31/EGS[4].

3. V primerjavi z izvirnim predlogom Spremenjeni predlog vsebuje naslednje spremembe:

Uvodna izjava 1 se nadomesti z naslednjim:

»Direktiva Sveta 93/31/EGS z dne 14. junija 1993 o stojalih za dvokolesna motorna vozila* določa tehnične predpise za oblikovanje in konstrukcijo dvokolesnih motornih vozil v zvezi s stojali. Ti tehnični predpisi se nanašajo na približevanje zakonodaje držav članic da se omogoči uporaba postopka ES-homologacije, iz Direktive 2002/24/ES za vsako vrsto vozila. Direktiva 93/31/EGS je bila bistveno spremenjena**. Zaradi jasnosti in razumljivosti bi bilo treba navedeno direktivo kodificirati.«

Uvodne izjave 2, 3 in 4 so izbrisane.

Uvodna izjava 5 je se nadomesti z naslednjim:

»Ta direktiva je ena od posamičnih direktiv o postopku homologacije iz Direktive 2002/24/ES. Zato se določbe Direktive 2002/24/ES o sistemih, sestavnih delih in samostojnih tehničnih enotah vozil nanašajo na to direktivo.«

Uvodna izjava 6 se nadomesti z naslednjim:

Ker cilja predlaganega ukrepa, in sicer postopek za podelitev homologacije sestavnega dela za stojala na tipu dvokolesnega motornega vozila, države članice ne morejo zadovoljivo doseči in ker ta cilj zaradi obsega in učinkov predlaganega ukrepa lažje doseže Skupnost, lahko Skupnost sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta sklep ne prekoračuje okvirov, ki so potrebni za doseganje navedenega cilja.

Dodan je drugi odstavek člena 6:

»Uporablja se od […].«

Priloga I, točka 3.1.1.3.2.: popravek se nanaša samo na angleško in švedsko različico.

Priloga I, točka 3.1.2.: popravek se nanaša samo na nemško različico.

4. Za lažje branje in pregled je priloženo celotno besedilo spremenjenega predloga za kodifikacijo.

ê 93/31/EGS

2003/0059 (COD)

Spremenjen predlog

DIREKTIVA EVROPSKEGA PARLAMENTA IN SVETA

o stojalih za dvokolesna motorna vozila

(Besedilo velja za EGP)

EVROPSKI PARLAMENT IN SVET EVROPSKE UNIJE STA–

ob upoštevanju Pogodbe o ustanovitvi Evropske skupnosti, zlasti člena 95a,

ob upoštevanju Direktive 2002/24/ES Evropskega parlamenta in Sveta z dne 18. marca 2002 o homologaciji dvo- oziroma trikolesnih motornih vozil in o razveljavitvi Direktive Sveta 92/61/EGS[5],

ob upoštevanju predloga Komisije,

ob upoštevanju mnenja Evropskega ekonomsko-socialnega odbora[6]

ob upoštevanju postopka, določenega v členu 251 Pogodbe[7],

ob upoštevanju naslednjega:

ê

(1) Direktiva Sveta 93/31/EGS z dne 14. junija 1993 o stojalih za dvokolesna motorna vozila[8] določa tehnične predpise za oblikovanje in konstrukcijo dvokolesnih motornih vozil v zvezi s stojali. Ti tehnični predpisi se nanašajo na približevanje zakonodaje držav članic da se omogoči uporaba postopka ES-homologacije iz Direktive 2002/24/ES za vse tipe vozil. Direktiva 93/31/EGS je bila bistveno spremenjena[9]. Zaradi jasnosti in razumljivosti bi bilo treba navedeno direktivo kodificirati.

ê 93/31/EGS uv. izjava (4) (prilagojeno)

(2) Ö Ta direktiva je ena od posamičnih direktiv o postopku ES-homologacije iz direktive 2002/24/ES. Zato se določbe Direktive 2002/24/ES v zvezi s sistemi, sestavnimi deli in samostojnimi tehničnimi enotami vozil uporabljajo za to direktivo. Õ

ê 93/31/EGS uv. izjava (5) (prilagojeno)

(3) Ö Ker cilja predlaganega ukrepa, in sicer postopek za podelitev homologacije sestavnega dela za stojala na tipu dvokolesnega motornega vozila, države članice ne morejo zadovoljivo doseči in ker ta cilj zaradi obsega in učinkov predlaganega ukrepa lažje doseže Skupnost, lahko Skupnost sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta sklep ne prekoračuje okvirov, ki so potrebni za doseganje navedenega cilja. Õ

ê

(4) Ta direktiva ne bi smela posegati v obveznosti držav članic glede rokov za prenos v nacionalno pravo in začetka uporabe direktiv, ki so določeni v Prilogi II, Del B –

ê 93/31/EGS (prilagojeno)

SPREJELA NASLEDNJO DIREKTIVO:

Člen 1

Ta direktiva se uporablja za stojala za vse tipe dvokolesnih Ö motornih Õ vozil, opredeljene v členu 1 Direktive 2002/24/ES.

ê 93/31/EGS

Člen 2

Postopek za podelitev ES-homologacije sestavnega dela glede na stojalo za tip dvokolesnega motornega vozila in pogoji za prosti pretok takšnih vozil so določeni v poglavjih II in III Direktive 2002/24/ES.

Člen 3

ê 93/31/EGS (prilagojeno)

Spremembe, potrebne zaradi prilagajanja predpisov iz Priloge I Ö tej direktivi, da se upošteva Õ tehnični napredek, se sprejmejo skladno s postopkom, določenim v členu [13 Ö (3) Õ Direktive Sveta 70/156/EGS[10]].

ê 93/31/EGS

Člen 4

Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

ê

Člen 5

Direktiva 93/31/EGS, kakor je bila spremenjena z Direktivo, navedeno v Prilogi II, Del A je razveljavljena, brez poseganja v obveznosti držav članic glede rokov za prenos v nacionalno pravo in začetka uporabe direktiv, ki so določeni v Prilogi II, Del B.

Sklici na razveljavljeno direktivo, se upoštevajo kot sklici na to direktivo in se berejo v skladu s primerjalno tabelo v Prilogi III.

Člen 6

Ta direktiva začne veljati na dvajseti dan po objavi v Uradnem listu Evropske unije.

Uporablja se od

ê 93/31/EGS čl. 5

Člen 7

Ta direktiva je naslovljena na države članice.

V Bruslju,

Za Evropski parlament Za Svet

Predsednik Predsednik

ê 93/31/EGS Priloga

PRILOGA I

1. POMEN IZRAZOV

V tej direktivi:

1.1 izraz «stojalo» pomeni napravo, trdno pritrjeno na vozilo, s katero se vozilo vzdržuje v navpični (ali skoraj navpični) parkirni legi, ko ni voznika;

1.2 izraz «bočno stojalo» pomeni stojalo, ki raztegnjeno ali odprto podpira vozilo samo na eni strani, pri čemer sta obe kolesi v stiku s stično površino;

1.3 izraz «srednje stojalo» pomeni stojalo, ki v odprti legi podpira vozilo tako, da zagotavlja eno ali več stičnih površin med vozilom in podlago na obeh straneh vzdolžne srednje ravnine vozila;

1.4 izraz «prečni nagib (tt)» pomeni nagib dejanske podlage v odstotkih, pri čemer je presečišče vzdolžne srednje ravnine vozila s podlago pravokotno na linijo največjega nagiba (slika 1);

1.5 izraz «vzdolžni nagib (lt)» pomeni nagib dejanske podlage v odstotkih, pri čemer je vzdolžna srednja ravnina vozila vzporedna z linijo največjega nagiba (slika 2);

1.6 izraz «vzdolžna srednja ravnina vozila» pomeni vzdolžno simetralno ravnino zadnjega kolesa vozila.

ê 93/31/EGS Priloga (prilagojeno)

2. SPLOŠNE Ö ZAHTEVE Õ

ê 93/31/EGS Priloga

2.1 Vsa dvokolesna vozila morajo biti opremljena z vsaj enim stojalom, ki zagotavlja njihovo stabilnost v mirujočem stanju (npr. ko so parkirana), ne da bi jih pri tem držala neka oseba ali zunanji pripomočki. Vozila z dvojnimi kolesi ne potrebujejo stojal, a morajo parkirana ustrezati zahtevam iz točke 6.2.2 (uporaba parkirne zavore).

2.2 Vozilo je lahko opremljeno z bočnim ali srednjim stojalom ali z obema.

2.3 Če je stojalo pritrjeno na spodnjem delu ali na spodnji strani vozila, se mora(-jo) pri zapiranju oziroma pri namestitvi stojala v lego pri vožnji zunanji rob(-ovi) stojala obračati proti zadnjemu delu vozila.

ê 93/31/EGS Priloga (prilagojeno)

3. Ö POSEBNE ZAHTEVE Õ

ê 93/31/EGS Priloga

3.1 Bočna stojala

3.1.1 Bočna stojala:

3.1.1.1 morajo podpirati vozilo tako, da je zagotovljena bočna stabilnost na vodoravni in na poševni podlagi, da nagibanje vozila ne bi bilo prelahko (in bi se pri tem obračalo okoli podporne točke bočnega stojala) ali da se ne bi prehitro postavljalo v navpično lego in še naprej (ter se pri tem prevrnilo na nasprotno stran glede na bočno stojalo);

3.1.1.2 morajo podpirati vozilo tako, da je zagotovljena njegova stabilnost, če je parkirano na nagnjeni podlagi skladno s točko 6.2.2;

3.1.1.3 se morajo samodejno vrniti v zaprto lego oziroma v lego za vožnjo:

3.1.1.3.1 ko se vozilo vrne v normalno (navpično) lego za vožnjo oziroma

3.1.1.3.2 ko voznik namenoma pomakne vozilo naprej po prvem stiku bočnega stojala s podlago;

3.1.1.4 morajo biti ne glede na zahteve iz točke 3.1.1.3 projektirana in izdelana tako, da se ne zaprejo avtomatično zaradi nenamerne spremembe kota naklona (npr. če tretja oseba nalahko porine vozilo ali če ga zadene sunek vetra zaradi mimovozečega vozila):

3.1.1.4.1 ko je bočno stojalo v izvlečeni oziroma parkirni legi;

3.1.1.4.2 če se vozilo nagne, da bi bil zunanji del bočnega stojala v stiku s podlago;

3.1.1.4.3 če je vozilo parkirano brez nadzora.

3.1.2 Zahteve iz točke 3.1.1.3 se ne uporabljajo za vozila, ki so konstruirana tako, da ni mogoče zagnati motorja, dokler je bočno stojalo v odprti legi.

3.2. Srednja stojala

3.2.1 Srednja stojala:

3.2.1.1 morajo podpirati vozilo tako, da je njegova stabilnost zagotovljena ne glede na to, ali je vozilo v stiku s podlago z enim kolesom, z obema kolesoma ali pa z nobenim:

3.2.1.1.1 na vodoravni stični površini (podlagi);

3.2.1.1.2 v nagnjeni legi;

3.2.1.1.3 na nagnjeni podlagi skladno s točko 6.2.2;

3.2.1.2 se morajo avtomatično zapreti nazaj oziroma namestiti v lego za vožnjo:

3.2.1.2.1 ko se vozilo premakne toliko naprej, da se srednje stojalo dvigne s podlage.

3.2.2 Zahteve iz točke 3.2.1.2 se ne uporabljajo, če je vozilo konstruirano tako, da se ne more premikati z močjo svojega motorja, dokler je srednje stojalo odprto.

4. DRUGE ZAHTEVE

4.1 Poleg stojal je v vozilo lahko vgrajena opozorilna svetilka, ki jo voznik jasno vidi med vožnjo, ko sedi, in ki se pri vžigu motorja prižge in sveti, dokler stojalo ne pride v zaprto lego oziroma v lego za vožnjo.

4.2 Vsako stojalo mora biti opremljeno s sistemom za blokiranje, ki ga drži v zaprti legi oziroma v legi za vožnjo. Ta sistem lahko sestavljajo naslednji elementi:

- dve samostojni napravi, npr. dve ločeni vzmeti ali pa ena vzmet in ena blokirna naprava (npr. vpenjalo),

ali

- ena sama naprava, ki mora neoporečno delovati vsaj

- 10 000 ciklov pri normalni uporabi pri vozilih z dvema stojaloma,

ali

- 15 000 ciklov pri normalni uporabi pri vozilih z enim samim stojalom.

5. PRESKUSI STABILNOSTI

5.1 Da se ugotovi, ali je stojalo sposobno zagotavljati stabilnost vozila skladno s točkama 3 in 4, se opravijo naslednji preskusi:

5.2. Stanje vozila

5.2.1 Masa vozila pri preskusu mora ustrezati masi vozila v stanju, pripravljenem za vožnjo.

5.2.2 Tlak v pnevmatikah mora ustrezati vrednosti, kakršno je določil proizvajalec za to stanje.

5.2.3 Menjalnik mora biti v prostem teku, avtomatski menjalnik pa v «parkirni» legi, če ta obstaja.

5.2.4 Če je vozilo opremljeno s parkirno zavoro, jo je treba uporabiti.

5.2.5 Krmilje mora biti blokirano. Če se krmilje lahko blokira, ko je krmilo obrnjeno bodisi na levo ali na desno, se preskusi opravijo v obeh namestitvah.

5.3 Preskuševalna površina

5.3.1 Preskusi, opisani v točki 6.1, se opravijo na ravni, vodoravni podlagi s trdno, suho in čisto površino, brez zrnc peska.

5.4 Preskuševalna oprema

5.4.1 Pri preskusih, določenih v točki 6.2, se uporabi parkirna plošča.

5.4.2 Parkirna plošča mora imeti trdno, ravno, pravokotno površino, ki lahko drži vozilo brez opaznega upogibanja.

5.4.3 Površina parkirne plošče mora biti dovolj oprijemljiva, da vozilo med preskusi nagibanja ne more drseti po površini podlage.

5.4.4 Parkirna plošča mora biti konstruirana tako, da se lahko nastavi vsaj na prečni nagib (tt) in vzdolžni nagib (lt), kakor sta predpisana v točki 6.2.2.

6. PRESKUSNI POSTOPEK

6.1 Stabilnost na vodoravni pod lagi (preskus za točko 3.1.1.4)

6.1.1 Ko je vozilo na preskuševalni površini, se bočno stojalo postavi v odprto oziroma parkirno lego in vozilo se nasloni nanj.

6.1.2 Nato se vozilo premakne tako, da se kot med vzdolžno srednjo ravnino vozila in površino podlage poveča za 3° (vozilo se premakne proti navpičnici).

6.1.3 Zaradi tega premika se bočno stojalo ne sme avtomatično vrniti v zaprto lego oziroma v lego pri vožnji.

6.2. Stabilnost na nagnjeni površini (preskusi v zvezi s točkami 3.1.1.1, 3.1.1.2, 3.2.1.1.2 , in 3.2.1.1.3)

6.2.1 Vozilo se postavi na parkirno ploščo in bočno stojalo - oziroma pri ločenem preskusu srednje stojalo - se postavi v odprto oziroma v parkirno lego in vozilo se nasloni na stojalo.

ê 2000/72/ES čl. 1

6.2.2 Parkirna ploščad se nagne tako, da se dosežejo vrednosti za najmanjši prečni nagib (tt), nato pa, ločeno, za najmanjši vzdolžni nagib (lt), skladno z naslednjo tabelo:

Nagib | Bočno stojalo | Srednje stojalo |

Moped | Motorno kolo | Moped | Motorno kolo |

tt (levo in desno) | 5 % | 6 % | 6 % | 8 % |

lt navzdol | 5 % | 6 % | 6 % | 8 % |

lt navzgor | 6 % | 8 % | 12 % | 14 % |

Glej slike 1a, 1b in 2 spodaj.

ê 93/31/EGS Priloga

6.2.3 Če se vozilo na nagnjeni parkirni plošči naslanja samo na srednje stojalo in na eno kolo ter lahko ostane v tem položaju tako, da sta srednje stojalo in prednje ali zadnje kolo v stiku s parkirno ploščo, je treba ob izpolnitvi vseh drugih zahtev, določenih v tem odstavku, opraviti zgoraj opisane preskuse samo, ko se vozilo naslanja na srednje stojalo in zadnje kolo.

6.2.4 Vozilo mora ostati stabilno, ko je parkirna plošča nagnjena za vsakega od predpisanih odstotkov in so izpolnjeni zgornji pogoji.

6.2.5. Parkirna plošča se lahko nagne za določene odstotke, preden se vozilo postavi nanjo.

Slika 1a Prečni nagib

[pic]

Slika 1b Prečni nagib

[pic]

Slika 2 Vzdolžni nagib navzgor

[pic]

Vzdolžni nagib navzdol

[pic]

Dodatek 1

Opisni list glede stojal za tip dvokolesnega motornega vozila

(Priložiti k vlogi za podelitev ES-homologacije sestavnega dela, če se ta predlaga neodvisno od vloge za podelitev ES-homologacije vozila.)

Zaporedna št. (ki jo določi vložnik):….........................................................................................

Vloga za podelitev ES-homologacije sestavnega dela glede na stojala za tip dvokolesnih motornih vozil mora vključevati podatke, ki so določeni v naslednjih točkah Priloge II k Direktivi 2002/24/ES

- Del A, točke:

- 0.1

- 0.2

- 0.4 do 0.6

- 2.1

- 2.1.1

- Del B, točke:

- 1.3.1

Dodatek 2

[pic]

é

PRILOGA II

Del A

Razveljavljena direktiva z njeno spremembo (iz člena 5)

Direktiva Sveta 93/31/EGS | (UL L 188, 29.7.1993, str. 19) |

Direktiva Komisije 2000/72/ES | (UL L 300, 29.11.2000, str. 18) |

Del B

Roki za prenos v nacionalno pravo in začetek uporabe (iz člena 5)

Direktiva | Roki za prenos | Datum začetka uporabe |

93/31/EGS | 14. december 1994 | 14. junij 1995(*) |

2000/72/ES | 31. december 2001 | 1. januar 2002(**) |

_____________

(*) V skladu s tretjim pododstavkom člena 4(1) Direktive 93/31/EGS:

»Države članice po datumu, navedenem v prvem pododstavku, ne smnejo iz razlogov, ki se nanašajo na stojala, prepovedati začetka uporabe vozil, skladnih s to direktivo.«

(**) V skladu s členom 2 Direktive 2000/72/ES:

»1. Po 1. januarju 2002 države članice ne smejo zaradi razlogov v zvezi s stojali:

- zavrniti podelitve ES-homologacije za tip dvokolesnega motornega vozila, ali

- prepovedati registracije, prodaje ali začetka uporabe dvokolesnih motornih vozil,

če stojala teh vozil ustrezajo zahtevam Direktive 93/31/EGS, kakor je bila spremenjena s to direktivo.

2. Po 1. juliju 2002 morajo države članice zavrniti podelitev ES-homologacije za vsak nov tip dvokolesnega motornega vozila zaradi razlogov v zvezi s stojali, če niso izpolnjene zahteve Direktive 93/31/EGS, kakor je bila spremenjena s to direktivo.«

_____________

PRILOGA III

PRIMERJALNA TABELA

Direktiva 93/31/EGS | Ta direktiva |

Členi 1, 2 in 3 | Členi 1, 2 in 3 |

Člen 4(1) | – |

Člen 4(2) | Člen 4 |

– | Člen 5 |

– | Člen 6 |

Člen 5 | Člen 7 |

Priloga | Priloga I |

Dodatek 1 | Dodatek 1 |

Dodatek 2 | Dodatek 2 |

– | Priloga II |

– | Priloga III |

_____________

[1] KOM(2003) 147 konč., 28.3.2003.

[2] UL C 102, 4.4.1996, str. 2.

[3] Mnenje posredovano Evropskemu parlamentu, Svetu, Komisiji in Evropskemu ekonomsko-socialnemu odboru, 30. junij 2003.

[4] Popravki se nanašajo izključno na angleško, nemško in švedsko različico.

[5] UL L 124, 9.5.2002, str. 1. Direktiva, kakor je bila nazadnje spremenjena z Direktivo Komisije 2005/30/ES (UL L 106, 27.4.2005, str. 17).

[6] UL C [...], [...], str. [...].

[7] UL C [...], [...], str. [...].

[8] UL L 188, 29.7.1993, str. 19. Direktiva, kakor je bila spremenjena z Direktivo Komisije 2000/72/ES (UL L 300, 29.11.2000, str. 18).

[9] Glej Prilogo II, Del A.

[10] UL L 42, 23.2.1970, str. 1.